
У С Л О В И Я 
за участие и провеждане на открит конкурс за възлагане на услугата 
„СЕЧ, ИЗВОЗ, СОРТИРАНЕ И РАМПИРАНЕ ДО ВРЕМЕНЕН СКЛАД НА ДЪРВЕСИНА ОТ ГОРСКИ ТЕРИТОРИИ В ТЕРИТОРИАЛНИЯ ОБХВАТ НА ОП “ОГОз”
(за търговци отговарящи на изискванията по чл. 115 от Закон за горите и чл. 38 от Наредбата)
ЗА ОБЕКТ: № 2603 - КЛФ 2026 г.
І. ПРЕДМЕТ НА ОТКРИТИЯ КОНКУРС.
1. Тази процедура се провежда за определяне на изпълнител за възлагане на дейности в горските територии – общинска собственост с предмет на услугата: „Сеч, извоз, сортиране и рампиране до временен склад на дървесина от горски територии в териториалния обхват на  ОП “ОГОз”, за обект: № 2603 - КЛФ 2026 г. Дървесината се намира в общински територии, в териториалния обхват на дейност на ОП “ОГОз”.
2. Възлагането и извършването на дейностите по т. 1 от тези условия, които са предмет на възложената услуга, ще се извършва, съгласно приложеното Техническо задание, както следва:
	обект №/отдел; подотдел/
	дв
	Сортименти


	Количество м3
	Ед. цена в евро без ДДС м3
	Начална цена на обекта, евро

 без ДДС
	Гаранция за участие 3 % евро
	Срок за 

 сеч и извоз
	Краен срок на договора

	1
	2
	3
	4
	5
	6
	7
	8
	9

	Обект 2603

отдел.под.

430: „в“, „г“, Землище с. Равадиново
	бл, цр, 
	ЕДРА
	1.00
	17, 90
	16 533, 63
	496, 00
	30.06.2026 г.
	30.06.2026 г.

	
	бл, цр, 
	ДЪРВА
	978.00
	16, 87
	
	
	
	

	
	бл, цр, 


	ОЗМ
	1.00
	16, 87
	
	
	
	

	Общо за обекта
	
	
	980.00
	
	
	
	
	


За окачествяване на дървесината се прилага  Български държавен стандарт

Забележка: Изсичане на подлеса и отглеждане на подраста във възобновителните участъци
Изпълнението на възложената работа по тримесечия и минимални количества, както следва:

	ОБЕКТ №
	ОТДЕЛ/
ПОДОТДЕЛ
	ТРИМЕСЕЧИЯ
	ОБЩО

	
	
	I
	II
	III
	IV
	

	2603
	430 „в“, „г“;
	-
	980
	-
	-
	980


Забележка: Заплащането ще се извършва по действително добити количества дървесина, отразени в предавателно – приемателните протоколи.
II. ВРЕМЕ И МЯСТО ЗА ПРОВЕЖДАНЕ НА ОТКРИТИЯ КОНКУРС.
1. Откритият конкурс ще се проведе на 25.03.2026 г. от 10:30 часа, в административната сграда на ОП “ОГОз”.

В случай, че възникне непредвидено обстоятелство, което би наложило промяна в датата и/или часа за провеждане на конкурса, Възложителя ще информира чрез публикуване на съобщение в сайта на предприятието, към съответната преписка на процедурата, минимум 24 часа преди обявената нова дата и/или час, с което ще се приема, че всички заинтересовани лица са уведомени. 

2. Когато за участие в конкурса е подадена оферта от един участник, който отговаря  на условията за допускане и предложението му е изготвено в съответствие с изискванията на възложителя, той се обявява за изпълнител на обекта.
ІІІ. ВРЕМЕ, НАЧИН И УСЛОВИЯ ЗА ИЗВЪРШВАНЕ ОГЛЕД НА ОБЕКТА.

Оглед на съответния обект може да се извърши всеки работен ден от 08.30 часа до 17.00 часа, с краен срок до 17.00 часа на 24.03.2026 г., през всички работни дни на общинското  предприятие, в присъствието на негов представител.
ІV. РАЗМЕР, НАЧИН, МЯСТО, СРОК  И УСЛОВИЯ ЗА ВНАСЯНЕ НА ГАРАНЦИЯТА ЗА УЧАСТИЕ В ПРОЦЕДУРАТА И ГАРАНЦИЯ ЗА ИЗПЪЛНЕНИЕ НА ДОГОВОРА ЗА ВЪЗЛАГАНЕ НА ДЕЙНОСТИТЕ.
    1. Определената гаранция за участие (3 на сто от началната стойност на обекта, представя се единствено под формата на парична сума) в конкурса е вносима по банковата сметка на ОП “ОГОз” - IBAN: BG 95 CECB 9790 31Н7 5333 00, BIC: CECBBGSF: „ЦЕНТРАЛНА КООПЕРАТИВНА БАНКА”, всеки работен ден от 8.30 часа до 17.00 часа, с краен срок, в който сумата следва да е постъпила по сметката на предприятието – 16:30 часа на 24.03.2026 г. 
    2. Внесените гаранции  за участие се освобождават на:

а) отстранените кандидати и на кандидатите, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;
б) класираните на първо и на второ място – след сключването на договора, предмет на процедурата;

в) обжалващия заповедта на възложителя за определяне на изпълнител, в срок 5 работни дни от приключване на производството по обжалване;

При обжалване на процедурата гаранциите за участие на класираните на първо и второ място се задържат до изтичане на сроковете на валидност на офертите им. Гаранцията за участие на обжалващия процедурата се задържа до приключване на производството по обжалване.

При обжалване на процедура и влязло в сила съдебно решение за продължаването и от определен етап, органът открил процедурата изисква от участниците в 7 – дневен срок да декларират нов срок на валидност на офертите и да внесат гаранция за участие за съответния обект, ако е била възстановена.

3. Възложителят задържа гаранциите за участие, когато кандидат в процедурата:
а) оттегля офертата си след изтичането на срока за подаването й;

б) е определен за изпълнител, но не изпълни задължението си да сключи договора, предмет на процедурата;

в) не представи документите по чл. 35, ал. 5 от Наредбата в определения срок;
4. При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

5 Възложителя освобождава гаранциите за участие, без да дължи лихви за периода, през който средствата законно са престояли при него.

  6. Условия и размер на гаранцията за изпълнение на договора за възлагане на дейности от участника, определен за изпълнител:

а) Гаранцията за изпълнение на услугата е в размер 3 на 100 от общата стойност, достигната след проведената процедура за възлагане изпълнението на дейностите от услугата в съответния обект. 
б) Гаранцията за изпълнение се представя преди сключването на договора за възлагане на дейности и е безусловна предпоставка за това събитие. 

В случай, че определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.
в) Гаранцията за изпълнение се представя в една от следните форми:


1. парична сума, вносима по банковата сметка на ОП “ОГОз” - IBAN: BG 95 CECB 9790 31Н7 5333 00, BIC: CECBBGSF: „ЦЕНТРАЛНА КООПЕРАТИВНА БАНКА”.

2. банкова гаранция, учредена в полза на Възложителя;

Когато, гаранцията за изпълнение е представена под формата на банкова гаранция, учредена в полза на ОП “ОГОз”, безусловна и неотменяема в оригинал, издадена от български банки, тя се представя в оригинал при сключване на договора за възлагане на дейности.

Когато кандидатът представя банкова гаранция, в нея следва да е посочено, че тя се освобождава след изрично писмено известие от Възложителя, 

г) Изпълнителя избира сам формата на гаранцията за изпълнение.

7. Гаранцията за изпълнение се освобождава при изпълнение на договорните задължения в срок до 10 работни дни след съставяне на констативни протоколи за освидетелстване на всички сечища в обекта.
8. Условията и сроковете за задържане или освобождаване на гаранцията за изпълнение се уреждат в договора за възлагане на дейности.

V. ПРАВНИ, ТЕХНИЧЕСКИ И КВАЛИФИКАЦИОННИ ИЗИСКВАНИЯ КЪМ КАНДИДАТИТЕ:

1. Кандидатите, които участват в процедурата за предоставяне на ползването на дървесината – за изпълнители на услугите „Сеч, извоз, сортиране и рампиране до временен склад на дървесина от горски територии в териториалния обхват на ОП “ОГОз”, за обект:  № 2603 от КЛФ 2026 г., за да бъдат допуснати до участие в открития конкурс, трябва да отговарят на показатели за минимално техническо оборудване и професионално - квалификационни изисквания на заетите за работа лица, както следва:
1.1. Кандидатите да са търговци по смисъла на ТЗ.
1.2. Кандидатите да са вписани в публичния регистър на ИАГ, съгласно чл. 235, чл. 241 и сл. от ЗГ за дейността добив на дървесина.
Да отговарят на изискванията на чл. 38 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, съответно чл. 115 от Закон за горите и да са внесли гаранция за участие, отделно за всеки обект, за който участват.
1.3. Член на управителният орган на кандидата или физическо лице, с което кандидата има сключен трудов договор трябва да е вписан в регистъра за упражняване на лесовъдска практика за дейността планиране и организация на добива на дървесина.

1.4. Кандидатът трябва да декларира, че не е осъден с влязла в сила присъда, (освен ако е реабилитиран), за:

а) престъпление против финансовата, данъчната или осигурителната система, включително изпиране на пари, по чл. 253-260 от НК;

б) подкуп по чл. 301-307 от НК;

в) участие в организирана престъпна група по чл. 321 и 321а от НК;

г) престъпление против собствеността по чл. 194-217 от НК;

д) престъпление против стопанството по чл. 219-252 от НК;
1.5. Да не е обявен в несъстоятелност и да не е в производство по обявяване в несъстоятелност;
1.6. Да не е в производство по ликвидация или да се намира в подобна процедура съгласно националните закони и подзаконови актове;
1.7. Да не е лишен от правото да упражнява търговска дейност;
1.8. Да не е свързано лице по смисъла на § 1, т.15 от допълнителната разпоредба на ЗОНПИ с директора  на ОП;
1.9. Да не е сключил договор с лице по чл. 86 на ЗПК;
1.10 Да няма парични задължения към Държавата и Общината/ОП “ОГОз”, установени с влязъл в сила акт на компетентен държавен орган.


(Обстоятелствата по 1.4., 1.7. и 1.8.  се отнасят и за управителите или за лицата, които представляват съответният кандидат, съгласно Търговския закон или законодателството на държава – членка на ЕС, или на друга държава – страна по Споразумението за Европейското икономическо пространство, където кандидата е регистриран).


1.11. Да притежава следните технически възможности за извършване на услугата „Сеч и извоз на дървесина до временен склад”, а именно най - малко 1 (един)  бензиномоторен трион (БМТ), който да е собственост/закупен на лизинг на/от кандидата/изпълнителя, преминал технически преглед. БМТ следва да отговарят по качество на изискванията и сертификационните стандарати, както следва: 1. да бъдат изправни и обезопасени – да показват равномерен работен режим, с необходимата мощност и снабдени със спирачка и калъф за шината; 2. В техническо състояние, което да не позволява изтичане на гориво – смазочни течности, за веригата е препоръчително да се използва биоразградимо масло.
1.12 Да има най - малко 2 - ма (двама)  работника – дървосекач/секач – моторист или алтернативна, назначени на трудов договор, притежаващи правоспособност за работа с БМТ (копие от свидетелството за правоспособност за работа с БМТ трябва да се приложи към изискуемите документи за работниците – валидност 10 г.), съгласно чл. 230, ал. 3 от ЗГ, които да са назначени на трудов договор. 
1.13. Да е закупил минимум за двама работника (според броя на заетите по трудов договор работници)  предпазно защитно облекло, предпазни каски с антифон и предпазител за очите, ръкавици, светлоотразителни якета/жилетки, обувки с обезопасени бомбета, специализирани предпазни панталони и средства за първа помощ (аптечка и пожарогасител) за работниците, необходими за работа с техника в горския фонд;  
Работното оборудване следва да отговаря по качество на изискванията и сертификационните стандарти, за всички работници заети в дейности по ползване на дървесината в горски територии – общинска собственост.
Горскостопанската техника да е в добро техническо състояние, да няма течове на масло и гориво.
2. Обстоятелствата от т. 1.4 до т. 1.10 се отнасят и за управителите и членове на управителните органи на кандидата, които ги доказват с декларации по образец, приложени към конкурсната документация.

2.1. Когато кандидатът в открития конкурс е обединение, което не е юридическо лице, документите от т.1.4 до т.1.10 от тези условия, се представят за всяко физическо или юридическо лице, включено в обединението.

2.2. Когато кандидатът в процедура е чуждестранно физическо или юридическо лице или техни обединения, както и подизпълнител, който е чуждестранно физическо или юридическо лице, документите от т. 1.4 до т. 1.10 от тези условия, които са на чужд език, се представят в официално заверен превод. Ако участникът е обединение, документите се представят за всяко физическо или юридическо лице, включено в обединението.
3. Обстоятелствата по  т. 1.11 и 1.13 се доказват със заверени от кандидатите копие от документи за закупуване (фактура, заверен балансов отчет с фигуриращи активи или свидетелство за регистрация), талон за преминал технически преглед и др.
4. Обстоятелствата по т. 1.12. се доказват със заверени от кандидатите копия от договори и справка за регистрацията им в НАП към момента на подаване на офертата. Копия на съответните „Свидетелство за придобита правоспособност за работа с БМТ” и документи за техниката, доказващи съответните обстоятелства.
VІ. НЕОБХОДИМИ  ДОКУМЕНТИ ЗА УЧАСТИЕ В КОНКУРСА.
За да бъдат допуснати до участие в открития конкурс, кандидатите трябва да представят (да разполагат) с оферта, придружена от следните документи:

1. Заявление за участие (по образец);
2.Документ за закупена документация, с изключение на случаите, когато документацията е изтеглена от сайта на предприятието;

3. Декларация № 1 по чл. 18, ал. 1, т. 3 от Наредбата (по образец);
4. Декларация № 2 за съгласие за обработка на личните данни (по образец);

            5. Плик – „Б” - „Ценово предложение” – за всеки отделен обект, за който се участва (образец);
6. Гаранция за участие – за всеки обект отделно – платежно нареждане;

Документите от т. 7 до т. 13, доказващи съответните обстоятелства, се предоставят от участника определен за изпълнител, преди подписване на договора.
7. Удостоверение за регистрация на физическото лице в публичния регистър по чл. 235 от ЗГ за упражняване на лесовъдска практика за съответната дейност;

8. Удостоверение за регистрация на кандидата-търговец за вписване в публичния регистър към ИАГ по чл. 241 ЗГ за съответната дейност;

9. Заверени от кандидата копия от минимум 2 трудови договора с наети работници на длъжност „дървосекач”/секач – моторист или алтернативна, копие от справка от Националната агенция по приходите, удостоверяваща, че към момента с лицата не са прекратени трудовите правоотношения. На работниците „дървосекач” се представя и копие от удостоверение за правоспособност за работа с моторен трион (валидно 10 г. от датата на издаване). 
10. Заверени от кандидата копия от документи (фактура, заверен балансов отчет с фигуриращи активи или свидетелство за регистрация), удостоверяващи че разполага със собствени/закупени на лизинг/, минимум 1 бр. моторен трион и талон за преминал технически преглед; В случай, че техниката е закупена на лизинг, то кандидата следва да представи договор и съответните платени вноски по него.
11. Справка за регистриран в НАП трудов договор с физическо лице по т. 7, ако същото не е член на управителния орган на кандидата;

   12. Доказателства (фактура, заверен балансов отчет с фигуриращи активи или др.) удостоверяващи, че кандидатът е закупил минимум за 2 работника (според броя на заетите по трудов договор работници) предпазно облекло, предпазни каски с антифон и предпазител за очите, ръкавици, светлоотразителни якета/жилетки, обувки с обезопасени бомбета, специализирани предпазни панталони и средства за първа помощ (аптечка и пожарогасител), необходими за работа с техника в горския фонд; 
   13. Документ за съответствие с международен стандарт, издаден от независим орган по сертификация, свързан с дейностите по добив и/или преработка на дървесина – копие, придружено с официален заверен превод, в случай, че е на чужд език;

   Документа по т. 13 следва да удостоверява, че търговецът прилага някоя от следните системи:

1. устойчиво управление на гори, или

2. контрол върху произхода на дървесината и произвежданите продукти; или
3. качество на производствения процес и предлаганите продукти и услуги ;

       Документите се представят в оригинал (тези които представляват образец към документацията), или като заверено от кандидата копие. Когато кандидат за участие в конкурса представя заверено от него копие от документите, трябва да е положил своя подпис и печат върху тях (на всяка страница) и при поискване представя оригиналите на комисията за сравнение.

Непредставянето на някой от горепосочените документи или установяването, че даден документ е с невярно съдържание е основание за отстраняване от участие в конкурса. 
VII. МЯСТО И СРОК ЗА ПОЛУЧАВАНЕ. ЦЕНА И НАЧИН НА ЗАПЛАЩАНЕ НА КОНКУРСНИТЕ ДОКУМЕНТИ ЗА УЧАСТИЕ.
Комплект от конкурсните документи могат да бъдат изтеглени от интернет страницата на предприятието http://ogpsozopol.com/procedures или да се закупят от счетоводния отдел на ОП „ОГОз”, гр. Созопол, общ. Созопол, област Бургас, ул. „Черно море” № 1, ет. 2, всеки работен ден от 8.30 часа до 17.00 часа с краен срок за закупуването им до 17.00 часа на 24.03.2026 г.,  срещу заплащане на цена от 10, 00 (десет) евро без ДДС, която може да се заплати по банковата сметка на Община Созопол, адрес: Созопол, пл. „Хан Крум“ № 2, IBAN BG 54 CECB 97908479962602, BIC: CECBBGSF: „ЦЕНТРАЛНА КООПЕРАТИВНА БАНКА”, клон Созопол.

Всеки участник поема всички разноски по участието си в конкурса. Общинското  предприятие не заплаща тези разходи, независимо от изхода на конкурса.

Представените документите не се връщат на участниците.
VIII. МЯСТО, УСЛОВИЯ И СРОК ЗА ПОДАВАНЕ НА ОФЕРТИТЕ.
1. Кандидатите за участие в конкурса се регистрират в деловодството на ОП “ОГОз”  всеки работен ден от 8.30 часа до 17.00 часа, с краен срок до 09:30 часа на 25.03.2026 г., след депозиране на запечатан непрозрачен плик, в който поставят всички изискуеми документи, описани в Раздел VI, т. от 1 до 6 (лично или чрез упълномощен представител, който да разполага с пълномощно в момента на подаване на офертата в деловодството на предприятието). Всеки кандидат може да подава само една оферта за обектите предмет на открития конкурс.

IX. НАЧИН НА ОКОМПЛЕКТОВАНЕ И УСЛОВИЯ ЗА ВАЛИДНОСТ НА ОФЕРТИТЕ.
1. До изтичането на срока за подаване на офертите, всеки кандидат в процедурата може да промени, допълни или оттегли офертата си. 
2. Върху плика/ оферта (плик „А”), кандидатът посочва своето име, ЕИК, номера на обекта, за който той желае да участва, адрес за кореспонденция, телефон и по възможност – факс и електронен адрес. 
Образците по – долу, да се използват от кандидатите при окомплектоване на  плика с документацията, съответно плика/овете „Ценово предложение”.
ОФЕРТА

ДО

ОП  „ОГОз”

ул. „ЧЕРНО  МОРЕ” № 1, ЕТ. 2 

8130, гр. Созопол
За участие в  процедура  ОТКРИТ КОНКУРС(за търговци отговарящи на изискванията по чл. 115 от Закон за горите и чл. 38 от Наредбата), с предмет:  …………………………………………..

Настоящата оферта се отнася за ОБЕКТ/И с  № …………………

...........................................................................................................................................................................................................................................
наименование на участника, включително участниците в обединението, когато е приложимо, ЕИК, адрес за кореспонденция, телефон, по възможност – факс и електронен адрес: ..................................................................
3. В плика по предходната точка се поставят освен изискваните от Възложителя документи, така също и плик “Б”, с ценово предложение, отделно за всеки обект, поставен в отделен непрозрачен запечатан плик, обозначен с надпис "Ценово предложение", номера на обекта и името на кандидата.
ЦЕНОВО ПРЕДЛОЖЕНИЕ
ЗА ОБЕКТ  № …………………
……………………………………………………………………………………………………………………………………………………………………………
(наименование на участника, включително участниците в обединението, когато е приложимо)
Пликът „Ценово предложение“ съдържа само попълненото и подписано ценово предложение на кандидата.

4. При входиране на офертата върху големия плик се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.
5. Възложителя не приема за участие в процедурата и връща офертите им, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват в регистъра по предходната точка.

6. До 3 дни преди изтичането на срока за подаване на офертите лицата могат да поискат писмено от Възложителя разяснения по документите за участие. В срок един ден от постъпване на искането ОП „ОГОз”, публикува разяснението на съответната интернет страница, без да посочва лицето направило искането. 

               7. При изготвяне на офертата всеки кандидат трябва да се придържа точно към обявените от възложителя условия.
               8. Срокът на валидност на офертите е 60 (шестдесет) календарни дни, считано от датата на отварянето им, през който участниците са обвързани с посочените в тях условия. Възложителя може да изиска от класираните на първо и второ място участници да удължат срока на валидност на офертите си до момента на сключване на договора.


   9. Възложителят няма право да откаже приемането и разглеждането на оферта на кандидат, освен когато офертата не е оформена, съгласно изискванията на възложителя или е подадена извън определените срокове.
X. КРИТЕРИЙ ЗА ОЦЕНКА НА ПОДАДЕНИТЕ ОФЕРТИ.
1. Критерий за оценка на предложенията:

1.1. Възложителят прилага показателя за оценка – НАЙ - НИСКА предложена ЦЕНА за изпълнение на възложените дейности по ползване на дървесината за съответния обект.
1.2. Предложената от кандидата цена не трябва да бъде по - висока от цената посочена от Възложителя, общо за сеч и извоз до временен склад, определена за съответния обект.
ХI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ.
1. За провеждане на открития конкурс Възложителя назначава комисия, като определя нейния състав.
2. Комисията се състои от нечетен брой членове – най - малко трима.

3. Комисията се назначава със заповед от възложителя след изтичането на срока за подаване на офертите.

4. Възложителя определя срок за приключване работата на комисията. 
5. Когато по обективни причини член на комисията не може да изпълнява задълженията си,  Възложителя издава заповед за определяне на нов член.
6. Решенията на комисията се вземат с обикновено мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.
7. Комисията има право по всяко време да проверява заявените данни и факти от кандидатите, както и да изисква в определен от нея срок допълнителни доказателства за обстоятелствата, изложени в офертата на кандидата.

8. При провеждане на открития конкурс всеки участник има право да присъства лично или чрез упълномощен представител, след представяне на документ за самоличност и пълномощно от представлявания, когато е приложимо. Едно физическо лице не може да представлява повече от един кандидат в конкурса. Всеки кандидат може да бъде представляван на конкурса само от едно лице, останалите присъстващи се отстраняват от залата.
9. Комисията започва работа след получаване на извлечение от „Регистъра на офертите” и банковата сметка на предприятието, относно наличието на внесени гаранции за участие от кандидатите, който заедно с пликовете се предоставя на комисията. Членовете на комисията попълват декларация по реда на чл. 21, ал. 6 и 7 от Наредбата. Комисията отваря офертите по реда на тяхното постъпване и проверява съдържанието, съгласно изискванията на чл. 18 и дали всеки от участниците е внесъл гаранция за участие в конкурса.
10. Комисията проверява самоличността на кандидатите или на техните упълномощени представители, когато при започване на процедурата присъстват такива, като останалите лица се отстраняват от залата.
11. Комисията отстранява от участие в конкурса участник:

11.1. Който не е представил някой от изискуемите документи по чл. 18 от Наредбата;

  
11.2.  За когото се установи невярно деклариране на обстоятелства по чл. 18, ал.1, т. 3  от  Наредбата;
11.3. Който е представил оферта, която е непълна или не отговаря на предварително обявените условия на възложителя;
12. Участниците, класирани на първо и второ място, са длъжни от момента на попълване на декларациите до сключването на договора за възлагане на дейностите да уведомяват Възложителя за всички настъпили промени в декларираните обстоятелства или настъпили промени, относно представените като доказателства, документи по процедурата.
13. Не се отварят и разглеждат ценовите предложения на участниците, които са отстранени от по – нататъшно участие.
14. В открития конкурс комисията отваря пликове „Ценово предложение” на всички допуснати участници и съобщава всички направени предложения. Предложения, подадени в плик „Ценово предложение”, които надвишават предварително обявената от възложителя начална цена, не участват в класирането.
15. Комисията оценява предложенията на участниците съгласно критериите, посочени в документацията за участие в конкурса и определя класирания на първо и второ място.
16. Комисията определя класирания на първо и второ място участник в конкурса за конкретния обект, съобразно времето на подаване на офертата, когато:

 - двама или повече участници са предложили една и съща най – ниска цена – при критерий най – ниска цена;

 - двама или повече участници са с еднакви резултати, включително по показателя с най – голяма тежест – при критерий икономически най – изгодна оферта;
17. Комисията съставя протокол за разглеждането, оценяването, класирането на участниците, както и отстранените участници и причините за отстраняването им, който се предава на Възложителя за утвърждаване заедно с цялата документация, събрана в хода на провеждането на открития конкурс. Заседанията на комисията до изготвянето на протокола са публични.

18. Процедурата по провеждането на конкурса завършва със заповед на Възложителя, за:
а) утвърждаване на класирането и определяне на изпълнител, или

б) прекратяване на процедурата.

19. В 3-дневен срок от получаване на протокола на комисията Възложителят го утвърждава, издава заповедта, съобщава я на заинтересованите лица по реда на чл. 61 (на посочения от кандидата в офертата му електронен адрес) от Административно процесуалния кодекс (АПК)  и я публикува на интернет страницата на ОП „ОГОз”.
20. Всички участници, направили ценови предложения, с 20 или повече на сто по – благоприятно от средната стойност на направените предложения от всички участници, представят на комисията в срок от два работни дни от получаване на искането за това, подробна писмена обосновка за образуването и.  
21. Комисията може да приеме писмената обосновка по предходната точка и да не предложи за отстраняване офертата, когато са посочени обективни обстоятелства, свързани със:

а) оригинално решение за изпълнение на дейността;

б) предложеното техническо решение;

в) наличието на изключително благоприятни условия за участника;

г) икономичност при изпълнение на дейността.

22. Когато кандидатът не представи в срок писмената обосновка или комисията прецени, че посочените обстоятелства не са обективни, комисията не класира участника в открития конкурс.
XIІ. ПРЕКРАТЯВАНЕ НА ОТКРИТИЯ КОНКУРС.
1. Възложителят прекратява открития конкурс с мотивирана заповед, когато:

а) не е подадено нито една оферта; 

б) офертите, подадени от кандидатите, не отговарят на изискванията и условията на Възложителя;
в) първият и вторият класиран кандидат откажат да сключат договор;

г) отпадне необходимостта от провеждане на открития конкурс в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

д) са установени нарушения при откриването и провеждането на открития конкурс, които не могат да бъдат отстранени, без това да промени условията, при които е обявен конкурса;

е) определеният за спечелил открития конкурс не представи някои от документите по декларираните обстоятелства по чл. 18, ал. 1, т. 3, с изключение на тези по буква „г”;
ж) определеният за спечелил конкурса не представи гаранция за изпълнение по договора.
ХIIІ. УСЛОВИЯ И СРОК  ЗА СКЛЮЧВАНЕ НА ДОГОВОР С УЧАСТНИКА ОПРЕДЕЛЕН ЗА ИЗПЪЛНИТЕЛ НА УСЛУГАТА.
1. Договорът се сключва в 14 - дневен срок от влизането в сила на заповедта за определяне на изпълнител или съобщаването на заповедта за определяне на изпълнител, когато е допуснато предварително изпълнение.
2. При неявяване или отказ на участника, определен за изпълнител, да сключи договор в определения срок, непредставяне на документите изброени по – долу, съгласно чл. 35, ал. 5 от Наредбата или недоказване с тях на декларираните обстоятелства, Възложителя със заповед определя за изпълнител участника, класиран на второ място.
3. В 5 – дневен срок от влизане в сила на заповедта, а в случаите на предварително изпълнение – от издаването и, определеният за изпълнител участник следва да представи на възложителя следните документи (с изключение на случаите, в които възложителя следва служебно да се снабди с документите) :

 - Удостоверение от органите на Националната агенция за приходите, че участникът няма парични задължения към държавата, установени с влязъл в сила акт на компетентен държавен орган (валидно един календарен месец);

 -  Номер на документа/документа за внасяне на допълнителна парична сума, в случаите когато гаранцията за изпълнение надвишава внесената гаранция за участие, или учредената в полза на възложителя банкова гаранция за изпълнение на договора;

 - Свидетелство за съдимост на физическото лице или на лицата, които представляват съответният кандидат, съгласно Търговския закон или законодателството на държава – членка на ЕС, или на друга държава – страна по Споразумението за Европейското икономическо пространство, където кандидата е регистриран (валидно шест календарни месеца);

 - Удостоверение, че дружеството не е в несъстоятелност – (валидно един календарен месец);

 -  Удостоверение, че дружеството не е в ликвидация – (валидно един календарен месец);

 -  Документите, доказващи обстоятелствата от т. 7 до т. 13 на Раздел VI от настоящите условия;
 - Информация по чл. 16, ал. 2, т. 3 от договора – всички лица, които ще извършват дейностите по договора, както и за настъпилите промени в хода на изпълнение на дейността;

4. Документите  следва да са валидни към датата на подписване на договора и се представят в оригинал или заверено от кандидата копие (на всяка страница). При представяне на заверено копие участникът представя и оригинала за сравнение.


5. В 3 – дневен срок от изтичане на срока по т. 3, комисията, определена от възложителя, проверява редовността и съответствието на представените от изпълнителя документи, за което се изготвя протокол. Последния се публикува на платформата, на която се извършва конкурса, за което участниците се уведомяват по ел. път.

Договор не се сключва с участник, определен за изпълнител, който:

· В установения срок не представи документите по т. 3 или представените такива не отговарят на условията за провеждане на процедурата;

             -     Има парични  задължения към Държавата  или Общината/ОП ”ОГОз”, установени с влязъл в сила акт на компетентен държавен орган;


При наличие на горните обстоятелства, възложителя издава заповед, с която определя за изпълнител, класираният на второ място. По отношение на него се прилагат последователно разпоредбите предвидени в този раздел.
XІV. ДОПЪЛНИТЕЛНИ РАЗПОРЕДБИ


За всички неуредени с настоящите условия изисквания за възлагане се прилагат разпоредбите на Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, съответно Закон за горите.
Забележка: Всички документи относно провеждане на процедурата ще бъдат изпращани на кандидатите/участниците на ел. поща посредством Е – мейл,  който кандидата е обявил в документацията си. 
За допълнителна информация: тел. 0550/22241; 

